วัน แบงค็อก เฉลิมฉลองตรุษจีน จัดงาน ONE DYNASTY Chinese New Year Celebration 2025 ต้อนรับปีมะเส็งมหามงคล ครั้งแรกในรูปแบบ Performance Show  สุดยิ่งใหญ่ โดยเหล่าซูเปอร์สตาร์ชั้นนำของเมืองไทย

#OneDynasty #OneDynastyChineseNewYear2025 
#OneBangkokRetail #OneBangkok

วัน แบงค็อก ศูนย์กลางไลฟ์สไตล์ระดับโลกแห่งใหม่ใจกลางกรุงเทพฯ เฉลิมฉลองเทศกาลตรุษจีนปีมะเส็ง 2568 อย่างยิ่งใหญ่ตระการตา จัดงาน “ONE DYNASTY Chinese New Year Celebration 2025” ชวนร่วมสัมผัสประสบการณ์มงคลรับศักราชใหม่อย่างยิ่งใหญ่ ที่ผสมผสานวัฒนธรรมจีนอันทรงคุณค่าเข้ากับความร่วมสมัยได้อย่างงดงามลงตัว ตื่นตากับการตกแต่งประดับประดาพื้นที่ทั่วโครงการฯ ด้วยศิลปะจีนโบราณในรูปแบบทันสมัยไม่ซ้ำใคร พร้อมเพลิดเพลินกับโปรโมชันจัดหนัก จัดเต็ม ตั้งแต่วันนี้ – 9 กุมภาพันธ์ 2568  พิเศษ กับ โชว์สุดอลังการจาก 5 เหล่าซูเปอร์สตาร์และคอนเสิร์ตจากศิลปินชั้นนำของไทยในวันที่ 29 มกราคม 2568 เวลา 19.00 น. ณ วัน แบงค็อก ปาร์ค

พลินี คงชาญศิริ ประธานเจ้าหน้าที่บริหารฝ่ายรีเทล โครงการวัน แบงค็อก กล่าวว่า “วัน แบงค็อก ชวน ทุกท่านร่วมเฉลิมฉลองเทศกาลตรุษจีนมหามงคลปีมะเส็ง ภายใต้คอนเซ็ปต์ “วัน ไดนาสตี้” ที่สะท้อนเรื่องราวความรุ่งเรืองของราชวงศ์ต่าง ๆ ของจีน ตั้งแต่บริเวณ วัน แบงค็อก ปาร์ค ไปจนถึงสวนฝั่งถนนวิทยุและพระราม 4 รวมไปถึงโซนรีเทลด้านในพาเหรดและเดอะสตอรี่ส์ ทุกท่านจะได้เพลิดเพลินไปกับ Art Installation หลากหลายรูปแบบที่น่าตื่นตาตื่นใจ อาทิ ประติมากรรมมังกร และ งูขนาดใหญ่ สะพานโบราณ โคมไฟในหลากหลายรูปแบบ รวมถึง “ฟาวน์เท่น พาวิลเลียน” (Fountain Pavilion) แลนด์มาร์คแห่งใหม่ใจกลาง          วัน แบงค็อก ปาร์ค ที่มีความสูงตระหง่านถึง 12 เมตร ตกแต่งอย่างวิจิตรบรรจงในสไตล์ศาลากลางน้ำหรือเก๋งจีนแบบจีนโบราณ ที่จะเป็นจุดเช็คอินแห่งใหม่ใจกลางกรุง นอกจากนี้ เรายังได้เตรียมโปรโมชัน “Zodiac of Luck” มอบอั่งเปาให้นักชอปอย่างจุใจ ไม่ว่าจะเป็นชุดอั่งเปามงคล คะแนนจากบัตรเครดิตที่ร่วมรายการ และบัตรกำนัลมากมาย เพื่อเป็นการตอบแทนลูกค้าทุกท่านที่ชอปที่ วัน แบงค็อก รีเทล ตั้งแต่วันนี้ ถึง 9 กุมภาพันธ์ 2568”

ภายใน วัน แบงค็อก ยังถูกตกแต่งด้วยผลงาน Art Installation ท่ามกลางบรรยากาศที่อบอวลไปด้วยกลิ่นอายแห่งการเฉลิมฉลองตรุษจีน ถ่ายทอดเป็นงานออกแบบและการตกแต่งในทั่วทุกพื้นที่เพื่อให้ทุกคนได้ร่วมเฉลิมฉลองในช่วงเทศกาลนี้ โดยแบ่งเป็น 5 ไฮไลท์ ประกอบไปด้วย
•One Dynasty Garden ที่จัดขึ้นบริเวณ วัน แบงค็อก ปาร์ค กับการนำเสนอแนวคิดสวรรค์บนดินในสวนแห่งจักรพรรดิที่เต็มไปด้วยแรงบันดาลใจจากภูมิทัศน์ตามตำนานจีนที่พร้อมมอบความสุขให้กับผู้มาเยือน ถ่ายรูปกับ มังกรบุปผา (Flowery Dragon) ตัวแทนของความกลมกลืนรื่นรมย์และเฉลิมฉลองการเบ่งบานของช่วงเวลาต่างๆ ในชีวิต งานศิลปะนี้เป็นตัวแทนถึงความงามตามวัฏจักรของชีวิตและศักยภาพอันเบ่งบานในตัวเรา
•Boulevard Walking Street ตลอดเส้นทาง วัน แบงค็อก บูเลอวาร์ด ถนนแห่งการขอพร ที่มีการออกแบบตกแต่งด้วยสัญลักษณ์ของโชคลาภและงูที่ประดับประดาอยู่บน Window Display พร้อมโคมไฟที่ส่องสว่าง สื่อถึงความหวังและความฝันของพวกเราทุกคนในศักราชปีใหม่นี้ ซึ่งจะปรากฏให้เห็นในรูปแบบของการจัดแสงสีที่สวยงาม เพื่อเพิ่มพลังชีวิตให้แก่ผู้มาเยือนที่ One Dynasty ด้วยความรัก ความเจริญรุ่งเรือง และอายุที่ยืนยาว
•The Treasure Box ที่ ไวร์เลส ปาร์ค ริมถนนวิทยุ กล่องสมบัติที่ถูกสร้างขึ้นเพื่อสานความผูกพันภายในครอบครัว ตกแต่งด้วยต้นบอนไซลอยได้ที่เป็นสัญลักษณ์ของครอบครัว พร้อมด้วยภาพวาดเมฆ และนกที่บินได้ เปิดให้ทุกคนเข้าเยี่ยมชมและสร้างความทรงจำใหม่ร่วมกันภายในครอบครัว
•Dancing Snake Lights ที่ พาเหรด ปาร์ค ริมถนนพระราม 4 มีการใช้สัญลักษณ์ของงูที่เป็นคอนเซ็ปต์หลักของการเฉลิมฉลองในครั้งนี้ นำมาสร้างสรรค์เป็นผลงานชิ้นเด่นในท่วงท่าแห่งการเต้นรำและมีความหมายที่ลึกซึ้ง ซึ่งเป็นสัญลักษณ์แห่งพลัง ความเจริญรุ่งเรือง และความเป็นหนึ่งเดียวกัน
•The Twin Dragons ที่ เดอะ สตอรี่ส์ สแควร์ พบกับมังกรฝาแฝดแห่งผืนฟ้าที่เต้นรำอย่างสง่างาม ไปกับแสงของดวงอาทิตย์ยามเช้าและดวงดาวในยามคํ่าคืน ร่างของมังกรทั้งสองเกี่ยวพันกันเป็นเลข “8” ซึ่งเป็นสัญลักษณ์ของความอมตะ ความมั่งคั่งที่ไม่สิ้นสุด เฉกเช่นเดียวกับการเดินลอดท้องมังกรในขบวนแห่มังกรซึ่งถูกเชื่อว่าจะนำโชคลาภมาให้ การติดตั้งงานศิลปะนี้เชิญชวนทุกคนให้ก้าวเข้าสู่พื้นที่แห่งความโชคดีอันไร้ขีดจำกัด ต่อเนื่องมาถึงโซน พาเหรด สแควร์ นำเสนอมังกรคู่รักที่เฉลิมฉลองความรัก เต้นรำอย่างร่าเริงในสวนดอกคามิเลียสีแดงสด ซึ่งสื่อถึงภูมิปัญญาแห่งความรัก พร้อมมอบพรให้กับผู้มาเยือนผ่านพัดวิเศษ พัดเหล่านี้มีความหมายในการพัดพาสิ่งที่ไม่ต้องการออกไป และนำพาคำอธิษฐานที่เรารักใคร่ให้เข้ามาใกล้ตัว  โดยความงดงามของลายเส้น The Twin Dragons ถูกรังสรรรค์ขึ้นโดยศิลปินชื่อดัง ‘ยูน-ปัณพัท เตชเมธากุล’

พลาดไม่ได้กับไฮไลท์สุดพิเศษในวันพุธที่ 29 มกราคม 2568 เวลา 19.00 น. กับการแสดงสุดอลังการ “เดอะ เซเลเบรชัน ออฟ วัน ไดนาสตี้” (The Celebration of ONE DYNASTY) ในรูปแบบ Performance Show ที่ไม่เคยมีที่ใดจัดแสดงมาก่อน โดยได้รับแรงบันดาลใจจากตำนาน “สี่สัตว์เทวะ” หรือ “ซื่อเซี่ยง” อันได้แก่ นกฟินิกส์ สิงโตขาว เต่าดำ และมังกรคราม สัญลักษณ์แห่งความโชคดีและความรุ่งเรืองตามความเชื่อของชาวจีน บนเวทีพร้อมจอ LED  ขนาดใหญ่ เทคนิคแสง สี เสียง สุดล้ำเหนือจินตนาการ พร้อมเหล่านักแสดงกว่า 150 ชีวิต พร้อมด้วยทัพศิลปินดาราชั้นนำที่จะมาร่วมสร้างสีสัน นำโดย ใบเฟิร์น-พิมพ์ชนก ลือวิเศษไพบูลย์ ในบทบาท “เจ้าหญิง ลูน่า เทพราชินีแห่งพระจันทร์” (Princess Luna), ออฟโรด-กันตภณ จินดาทวีผล ในบทบาท “เทพแห่งนกฟินิกส์”, ต้าห์อู๋-พิทยา แซ่ฉั่ว ในบทบาท “เทพสิงโตขาว”, สกาย-วงศ์รวี นทีธร ในบทบาท “เทพเต่าดำ”  และ เจเจ-กฤษณภูมิ พิบูลสงคราม ในบทบาท “พญามังกรคราม” โดยการแสดงและคอสตูมทั้งหมดของนักแสดงได้รับการออกแบบอย่างประณีตโดย ผักกาด – ประภากาศ อังศุสิงห์ ดีไซเนอร์ชื่อดังของไทย ปิดท้ายความยิ่งใหญ่ด้วยมินิคอนเสิร์ตจาก ต้าห์อู๋-พิทยา และออฟโรด-กันตภณ

ความสนุกยังไม่หมดเพียงเท่านี้ พบกับขบวนพาเหรดและกิจกรรมต่าง ๆ ที่จะมาสร้างสีสันตลอดเทศกาลตรุษจีน ตั้งแต่วันที่ 29 มกราคม – 2 กุมภาพันธ์ 2568 อาทิ ขบวนแห่สิงโตและแจกส้มมงคล กิจกรรมสกรีนลายมงคลลงบนกระเป๋า สนุกสนานไปกับตู้กาชาปองเสี่ยงเซียมซีเพื่อรับคุกกี้เสี่ยงทายและของรางวัลมากมาย โดยขบวนพาเหรดจะเริ่มตั้งแต่วันพุธที่ 29 มกราคม เวลา 14.00 น. และวันพฤหัสที่ 30 มกราคม ถึง วันอาทิตย์ที่ 2 กุมภาพันธ์ จำนวน 3 รอบต่อวัน เวลา 13.00 น. 15.00 น. และ 18.00 น.

พิเศษสุด ร่วมสนุกกับแคมเปญโปรโมชัน “Zodiac of Luck” ตั้งแต่วันนี้  – 9 กุมภาพันธ์ 2568 พร้อมรับอั่งเปาและสิทธิพิเศษมากมาย อาทิ
•รับฟรี ชุดซองอั่งเปามงคล: เพียงชอปครบ 1,000 บาทต่อใบเสร็จ (จำกัด 1 ชุด/ท่าน, รวม 1,000 ชุด)
•รับคะแนนสะสมเพิ่ม: สมาชิกบัตรเครดิตอเมริกัน เอ็กซ์เพรส รับคะแนนสะสมเพิ่ม 10 คะแนน เมื่อรับประทานอาหารครบ 1,200 บาท หรือชอปครบ 3,000 บาทต่อใบเสร็จ
•Lucky Zodiac Rewards: ชอปครบตามเงื่อนไข รับบัตรกำนัลแทนเงินสด ชอปครบ 5,000 บาท รับบัตรกำนัลมูลค่า 300 บาท (จำกัด 1 รางวัล/สมาชิก รวม 1,000 รางวัล), ชอปครบ 50,000 บาท รับบัตรกำนัลมูลค่า 2,000 บาท (จำกัด 1 รางวัล/สมาชิก รวม 500 รางวัล), ชอปครบ 150,000 บาท รับบัตรกำนัลมูลค่า 8,000 บาท (จำกัด 1 รางวัล/สมาชิก รวม 100 รางวัล), รับประทานอาหารครบ 1,500 บาท รับบัตรกำนัลมูลค่า 100 บาท (จำกัด 1 รางวัล/สมาชิก รวม 3,000 รางวัล), รับประทานอาหารครบ 5,000 บาท รับบัตรกำนัลมูลค่า 300 บาท (จำกัด 1 รางวัล/สมาชิก รวม 1,000 รางวัล) โดยใบเสร็จต้องออกในวันเดียวกับวันที่แลกรับสิทธิ์ ดูรายละเอียดเพิ่มเติมได้ที่แอปพลิเคชันวัน แบงค็อก รีเทล หรือพิเศษสำหรับสมาชิก วัน แบงค็อก รีเทล รับประทานอาหารครบ 888 บาท รับฟรี! ชานม 1 แก้วจากร้าน NAIXUE หรือ TP TEA มูลค่า 120 บาท พร้อมรับคะแนนสะสมเพิ่ม 8 คะแนน (จำกัด 300 สิทธิ์) และชอปครบ 88,888 บาท รับบัตรกำนัลรับประทานอาหารมูลค่า 10,000 บาท พร้อมรับคะแนนสะสมเพิ่ม 88 คะแนน (จำกัด 100 สิทธิ์) ตั้งแต่ 20 มกราคม – 2 กุมภาพันธ์นี้เท่านั้น
นอกจากนั้น ยังมีสิทธิพิเศษอื่น ๆ อีกมากมายจากบัตรเครดิตที่ร่วมรายการ ติดตามรายละเอียดเพิ่มเติมเกี่ยวกับกิจกรรมและโปรโมชันต่าง ๆ ได้ทาง